Kyle Hill
Kyle Hill (Chicago, 7. april 1979) američki je košarkaš koga su 2001. na NBA draftu izabrali Dallas Mavericksi kao 44. pik. Odmah je otišao u Evropu i potpisao za francuski ASVEL, gdje je igrao Euroligu s Nikolom Vujčićem i postizao 13,4 poena po susretu i osvojio francusko prvenstvo. Nakon toga slijedi prelazak u Pau-Orthez, gdje bilježi 9,5 poena po utakmici za 25 minuta po susretu. Slijedi kratka epizoda u AEK-u i odlična sezona u Zadru, iz kojeg prelazi u Snaidero iz Udina. I tu igra odlično bilježivši više od 15 poena po susretu. Ni tamo se nije dugo zadržao; uslijedio je prelazak u špansku Gironu, gdje se nije previše naigrao zbog povrede.